Адразу два ўзгараніі былі зафіксаваны супрацоўнікамі Ганцавіцкага РАНС у панядзелак, 13 красавіка. Так, у 11.37 загарэўся дах гаспадарчай пабудовы па вуліцы Грыцаўца ў горадзе Ганцавічы (НА ЗДЫМКУ). Драўляны будынак успыхнуў па незразумелых прычынах, якія зараз устанаўліваюцца РАНС. Пажарам знішчаны дах, пашкоджаны сцены і маёмасць, якая знаходзілася ў будынку. У гэты ж дзень, вечарам, у 16.40 выратавальнікі паспяшаліся на выклік у вёску Чудзін. Там па вуліцы Горкага гарэла яшчэ адно гаспадарчае збудаванне. На гэты раз прычынай узгарання стаў навальнічны разрад, які трапіў у будынак падчас праходжання па тэрыторыі Ганцаўшчыны навальнічнага фронту. Абодва ўзгаранні былі хутка ліквідаваны. Ахвяр сярод насельніцтва няма. Ксенія ЛУЦКО. Фота з архіва РАНС.